ARA: Karozzi jieħdu n-nar f'Birżebbuġa
Imtella' Lulju 30, 2020 - Aġġornata 30 Ta' Lulju, 2020 8:22am Residenti ta' Triq Bourlemaque fil-Qajjenza, f'Birżebbuġa, kmieni dalgħodu qamu maħsuda bi ħsejjes ta' splużjonijiet u ħorn li baqa' jdoqq. Irriżulta li karozza li kienet ipparkjata f'għalqa ħadet in-nar għall-ħabta tat-3.00am. Biswit il-karozza kien hemm karozzi oħra, b'waħda minnhom li wkoll spiċċat ħadet in-nar. Il-Pulizija kkonfermat li ħadd ma weġġa'.